ഹൈപ്പർആൻഡ്രോജെനിസം

ഉയർന്ന അളവിൽ ആൻഡ്രോജൻ കാണപ്പെടുന്ന ഒരു മെഡിക്കൽ അവസ്ഥയാണ് ഹൈപ്പർആൻഡ്രോജെനിസം. പുരുഷന്മാരേക്കാൾ സ്ത്രീകളിൽ ഇത് സാധാരണമാണ്.   ഹൈപ്പർആൻഡ്രോജെനിസത്തിന്റെ ലക്ഷണങ്ങളിൽ അപൂർവ്വമോ അല്ലാതെയോ മുഖക്കുരു, സെബോറിയ (വീർത്ത ചർമ്മം), കഷണ്ടി, തലയോട്ടിയിലെ മുടി കൊഴിച്ചിൽ, ശരീരത്തിലോ അല്ലെങ്കിൽ മുഖത്തെ  മുടി വർദ്ധനവ് എന്നിവ ഉൾപ്പെടാം. സങ്കീർണതകളിൽ രക്തത്തിലെ ഉയർന്ന അളവിലുള്ള കൊളസ്ട്രോളും പ്രമേഹവും ഉൾപ്പെട്ടേക്കാം. പ്രത്യുൽപാദന പ്രായത്തിലെ സ്ത്രീകളിൽ ഏകദേശം 5% പേർക്ക് ഇത് സംഭവിക്കുന്നു. 

പോളിസിസ്റ്റിക് ഓവറി സിൻഡ്രോം 70% ഹൈപ്പർആൻഡ്രോജെനിസം കേസുകളിൽ കണക്കാക്കുന്നു. അഡ്രീനൽ ഹൈപ്പർപ്ലാസിയ, ഹിർസുട്ടിസം, ഇൻസുലിൻ റെസിസ്റ്റൻസ്, ഹൈപ്പർപ്രാക്റ്റിനെമിയ, കുഷിംഗ് രോഗം, ചിലതരം ക്യാൻസറുകൾ, ചില മരുന്നുകൾ എന്നിവയാണ് മറ്റ് കാരണങ്ങൾ.  രോഗനിർണയത്തിൽ ടെസ്റ്റോസ്റ്റിറോൺ, 17-ഹൈഡ്രോക്സിപ്രോഗെസ്റ്ററോൺ, പ്രോലാക്റ്റിൻ, എന്നിവയ്ക്കുള്ള രക്തപരിശോധന പെൽവിക് അൾട്രാസൗണ്ടു എന്നിവ രോഗനിർണയത്തിൽ ഉൾപ്പെടുന്നു. 

ചികിത്സ അടിസ്ഥാന കാരണത്തെ ആശ്രയിച്ചിരിക്കുന്നു. ഹൈപ്പർആൻഡ്രോജെനിസത്തിന്റെ ലക്ഷണങ്ങൾ ജനന നിയന്ത്രണ ഗുളികകൾ അല്ലെങ്കിൽ സൈപ്രോട്ടറോൺ അസറ്റേറ്റ് അല്ലെങ്കിൽ സ്പിറോനോലക്റ്റോൺ പോലുള്ള ആന്റിആൻഡ്രോജൻ ഉപയോഗിച്ച് ചികിത്സിക്കാം.   മറ്റ്  നടപടികളിൽ മുടി നീക്കം ചെയ്യാനുള്ള സാങ്കേതികതകൾ  ഉൾപ്പെടാം. 

ഈ അവസ്ഥയെക്കുറിച്ചുള്ള ആദ്യകാല വിവരണം ഹിപ്പോക്രാറ്റസിൻറെതാണ്. 

2011 ൽ, ഇന്റർനാഷണൽ അസോസിയേഷൻ ഓഫ് അത്ലറ്റിക്സ് ഫെഡറേഷനും (ഇപ്പോൾ ലോക അത്ലറ്റിക്സ്), ഐഒസിയും (ഇന്റർനാഷണൽ ഒളിമ്പിക് കമ്മിറ്റി)  ഹൈപ്പർആൻഡ്രോജനിസത്തിലൂടെയോ അല്ലെങ്കിൽ ലൈംഗിക വികാസത്തിലെ വ്യത്യാസത്തിന്റെ ഫലമായോ (ഡിഎസ്ഡി) ഉയർന്ന ടെസ്റ്റോസ്റ്റിറോൺ ഉള്ള വനിതാ അത്‌ലറ്റുകളുടെ യോഗ്യത പരിമിതപ്പെടുത്തുന്ന പ്രസ്താവനകൾ പുറത്തിറക്കി. 

 അവലംബം

 External links